**Atât de mult doresc, Mesia!**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Atât de mult doresc, Mesia!

Atât de mult doresc, Mesia,

Cel ce-ai venit, ca Salvator

Pentru a-mi fi bun Mântuitor,

Pe calea sfântă să-Ţi urmez

De-al Tău Cuvânt ascultător.

Să-L strâng în inimă cu drag

Şi-o candelă a vieţii să-mi fie

Cu-a Sa lumină de-aur vie -

În drumul ce 'l-am de parcurs,

În paşii urmaţi spre veşnicie.

Atât de mult doresc, Mesia,

Să-Ţi ascult dulcea chemare

Şi să-nţeleg dragostea mare,

Spre-a-Ţi urma cu abnegaţie

Vestind iubirea-Ţi salvatoare!

Să vestesc sfânta Împărăţie

Că-n Jertfa mare-ai câştigat

În lupta cruntă ce-ai purtat,

Pe-al Golgotei altar, al crucii

Când soarta morţii-ai anulat.

Flavius Laurian Duverna